CMS står for Content Management System. Ofte bliver det omtalt som "CMS system", selvom det fejlagtigt giver lidt dobbeltkonfekt.
Et CMS er et system der giver mulighed for let at oprette og administrere indhold på en hjemmeside eller i en webshop, uden at behøve kendskab til HTML eller andre kodesprog.
Der findes mange forskellige CMS'er, både gratis og betalte. Blandt de mest populære CMS'er er f. eks. WordPress, Shopify, Wix og Joomla.